[{"text_idx": "#000001", "text": "Pakistano: manifestacioj kaj kontrau\u0306-manifestacioj pri la virinaj rajtoj"}, {"text_idx": "#000002", "text": "Miloj da virinoj manifestaciis merkredon 8an de marto en tuta Pakistano okaze de la Internacia tago de la virinaj rajtoj. En pluraj grandaj urboj de la lando, la au\u0306toritatoj provis bloki tiujn mars\u0302adojn nomitajn \u00ab Aurat mars\u0302ado \u00bb kaj fonto de fortaj strec\u0302itecoj."}, {"text_idx": "#000003", "text": "Kontrau\u0306-manifestacioj estis organizitaj fare de membroj de religiaj organizaj\u0302oj kaj partioj superkonservativaj, kiuj postulas konservadon de la islamaj valoroj."}, {"text_idx": "#000004", "text": "\u00ab Ni ne akceptas la virinan mars\u0302adon \u00bb, skandis c\u0302irkau\u0306 sesdek viroj kore de Islamabado. Preskau\u0306 sama nombro de policistoj armitaj per longaj bastonoj c\u0302irkau\u0306is la grupon, en kiu trovig\u0302is du virinoj vestitaj per nigra abajo, vizag\u0302o kovrita per nikabo."}, {"text_idx": "#000005", "text": "\u00ab Mi subtenas la rajtojn de la virinoj, sed en la limoj de Islamo, diras unu el ili. Tiuj feministoj havas kiel sloganon \u00ab nia korpo, nia elekto \u00bb, sed tio ne estas justa. Prefere estas \u00ab nia korpo kaj la elekto de Dio \u00bb. Estas tiel, c\u0302ar Dio kreis nin. Se ili akirus tiujn liberecojn, kiujn ili deziras, ili ne povus prezenti sin kiel islamaninojn. \u00bb"}, {"text_idx": "#000006", "text": "La situacio estas pli kaj pli malfacila por la virinoj"}, {"text_idx": "#000007", "text": "En paralela strato, la mars\u0302ado de la virinoj kolektas plurajn centojn da c\u0302iuag\u0302aj virinoj, kun tradiciaj kolorvestaj\u0302oj."}, {"text_idx": "#000008", "text": "Tahira Abdullah, defendantino de Homaj rajtoj kaj feministino, portas afis\u0302tabulon, sur kio estas skribita la slogano : \u00ab mia korpo, mia elekto \u00bb, kiun s\u0302i defendas."}, {"text_idx": "#000009", "text": "\u00ab Kiel alia slogano devus esti ? Mia korpo, via elekto ? Mia korpo, la elekto de mia patro ? Mia korpo, la elekto de mia edzo ? Mia korpo, la elekto de mia frato ? Mia korpo, la elekto de mia filo ? Mia korpo, la elekto de la C\u0302efministro ? Mia korpo, la elekto de la prezideto de Pakistano ? Al kiu apartenas mia korpo ? Mia korpo, mia elekto ! \u00bb"}, {"text_idx": "#000010", "text": "La situacio senc\u0302ese malplibonig\u0302as por la virinoj en Pakistano, denuncas la aktivulino meze de konteneroj kaj pikdratoj instalitaj de la polico c\u0302irkau\u0306 la feministoj tiel, ke ili ne povos mars\u0302i en la c\u0302efurbo."}, {"text_idx": "#000011", "text": "Malgrau\u0306 la minacoj, la Pakistaninoj ja kolektig\u0302is por la mars\u0302ado de la virinoj"}, {"text_idx": "#000012", "text": "Jaron post la masakro de Buc\u0302a, Ukrainio \u00ab neniam pardonos \u00bb, promesas Zelenskij\n\u00ab Incidento tus\u0302us miliardon da Homoj \u00bb: en Zaporij\u0302o, bataloj c\u0302irkau\u0306 la nuklea centralo dau\u0306ras\nManifestacioj en Israelo: \u00ab Ni plu batalos \u00bb, avertas la opoziciuloj kontrau\u0306 la reformo pri justico\nFrancio: Internacia Amnestio alarmas \u00ab pri ekscesa uzado de forto kaj arbitraj arestoj"}, {"text_idx": "#000014", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}]